./data/phi0914/phi00142/phi0914.phi00142.perseus-lat1.xml
ibi cum securi et propter longinquitatem et viae       inopis aquarum difficultatem, quae inter Sycurium et Crannona est,  stativa haberent, repente prima luce           in imminentibus tumulis equitatus regius cum levi armatura visus ingentem       tumultum fecit  pridie per meridiem profecti ab Sycurio erant;  peditum agmen sub lucem reliquerant in proxuma       planitie  stetit paulisper in tumulis, elici posse ratus ad equestre certamen       Romanos  hi postquam nihil movebant, equitem mittit, qui pedites referre ad       Sycurium signa iuberet, ipse mox insecutus         Romani equites modico intervallo sequentes, sicubi sparsos ac dissipatos       invadere possent, postquam confertos abire signa atque ordines servantes       viderunt, et ipsi in castra redeunt